|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.10.2022.

|  |
| --- |
|  |

**Спољнотрговинска робна размена, за септембар 2022.****Укупна спољнотрговинска робна размена Србије за период јануар-септембар 2022. године износи:**–**51123,7 милионa долара – пораст од 18,6% у односу на исти период претходне године;**–**47888,7 милиона евра – пораст од 32,9% у односу на исти период претходне године.****Извезено** је робе у вредности од **21300,9** **мил. долара**, што чини раст од 13,9% у односу на исти период претходне године, а **увезено** је робе у вредности од **29822,8 мил. долара**, што је за 22,2% више него у истом периоду претходне године. **Извоз** робе, изражен у **еврима**, имао је вредност од **19973,0 милиона**, што је чини раст од 27,7% у поређењу са са истим периодом претходне године. **Увоз** робе имао је вредност од **27915,7 милиона**, што представља повећање од 36,8% у односу на исти период прошле године. **Дефицит** износи **8521,9 мил. долара**, што чини **повећање од 49,5%** у односу на исти период претходне године. Изражен у еврима, дефицит износи **7942,7** милиона, што је **повећање од 66,7**% у поређењу са истим периодом претходне године.**Покривеност увоза извозом** је **71,4%** и мања је од покривености у истом периоду претходне године, када је износила 76,6%.Посматрано регионално, највеће учешће у извозу Србије имао је Регион Војводине (34,4%); следи Београдски регион (23,3%), Регион Шумадије и Западне Србије (21,5%), Регион Јужне и Источне Србије (20,7%), а око 0,1% извоза је неразврстано по територијама. Највеће учешће у увозу Србије имао је Београдски регион (43,1%); следе Регион Војводине (34,9%), Регион Шумадије и Западне Србије (13,0%), Регион Јужне и Источне Србије (8,4%), а око 0,6% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 64,1%(13648,5 мил. долара), следе роба за широку потрошњу, 26,0% (5533,6) и опрема, 9,9% (2118,1). Некласификована роба по намени износи 0,0% (0,6 мил. долара). У **структури увоза по намени производа** највише су заступљени производи за репродукцију, 58,9% (17555,0 мил. долара), следе роба за широку потрошњу, 17,4% (5175,1), и опрема, 12,3% (3663,9). Некласификована роба по намени износи 11,5% (3428,8 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 58,7% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 2937.6 | 2759.3 | Кина  | 3796.2 | 3565.6 |
| Италија  | 1606.7 | 1502.3 | Немачка  | 3495.9 | 3276.7 |
| Босна и Херцеговина  | 1587.3 | 1489.0 | Руска Федерација  | 2277.7 | 2140.9 |
| Мађарска  | 1087.5 | 1019.5 | Италија | 2033.5 | 1903.8 |
| Румунија  | 951.4 | 890.4 | Мађарска  | 1837.5 | 1684.1 |

Наш други по важности партнер јесу земље CEFTA, са којима имамо суфицит у размени од 2027,3 мил. долара, који је резултат углавном извоза: пољопривредних производа (житарице и производи од њих), нафте и нафтних деривата, гвожђа и челика, пића и електричних машина и апарата. Извоз Србије износи 3336,8 а увоз 1309,5 мил. долара за посматрани период. Покривеност увоза извозом је 254,8%. Изражено у **еврима**, извоз износи 3132,5а увоз 1229,6 мил. евра (суфицит је 1902,9 мил. евра, а покривеност увоза извозом 254,8%).Посматрано појединачно по земљама, највећи суфицит у размени остварен је са земљама из окружења: Босном и Херцеговином (извозе се највише гасна уља и моторни бензин, а увози се кокс и полукокс од каменог угља и жица од гвожђа и нелегираног челика), Црном Гором (извозе се електрична енергија и лекови за малопродају, а увозе се највише електрична енергија и лигнит) и Северном Македонијом (извоз електричне енергије и електричних проводника, а увози се највише електрична енергија и топло ваљани производи од гвожђа и челика). Од осталих земаља истиче се и суфицит са Словачком, Хрватском, Румунијом, Великом Британијом, Шведском, Шпанијом, Бугарском, Чешком. Највећи дефицит јавља се у трговини са Кином (због увоза телефона за мрежу станица и лаптопова). Следи дефицит са: Руском Федерацијом, Турском, Ираком, Мађарском, Немачком, Италијом, Белгијом, Холандијом, Швајцарском, Индијом, Грчком, Пољском, САД-ом, Словенијом... **Према одсецима Стандардне међународне трговинске класификације (СМТК)**, извоз првих пет одсека чини 32,5% укупног извоза. Увоз првих пет одсека чини 27,1% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 11,7%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 2406.4 | 2257.3 | Нафта, нафтни деривати | 2454.4 | 2305.6 |
| Металне руде и отпаци метала | 1532.8 | 1436.4 | Електричне машине и апарати | 1857.9 | 1741.6 |
| Гвожђе и челик | 1037.1 | 968.9 | Природни гас | 1445.3 | 1317.3 |
| Погонске машине и уређаји | 1016.4 | 954.8 | Индустријске машине за општу употребу | 1176.3 | 1105.8 |
| Поврће и воће | 923.8 | 867.8 | Друмска возила | 1138.4 | 1068.4 |
|  |  |  |  |  |  |

У **септембру** 2022. годинеје извезено је робе у вредности од **2452,7 милиона долара**, што чини повећање од 5,5% у односу на исти месец претходне године. Увоз је износио **3130,8 милиона долара**,што је повећање од 6,8% у односу на исти месец претходне године.Изражено у еврима извезено је робе у вредности од **2461,4 милиона евра**, што чини повећање од 25,0% у односу на исти месец претходне године. Увоз је износио **3142,5 милиона евра**, што је повећање од 26,6% у односу на исти месец претходне године. Рачунато у доларима, десезонирани индекс септембар 2022 / август 2022. године показује раст извоза за 2,8% и раст увоза за 1,4%. Рачунато у еврима, десезонирани индекс септембар 2022 / август 2022. године показује раст извоза за 2,7% и раст увоза за 2,6%.Према Номенклатури статистике спољне трговине (**НССТ**) за месец ***септембар***:На листи првих 5 производа у **извозу**, прво место заузима извоз *сетова проводника за авионе, возила и бродове* (143 мил. долара)*;* друго место припада извозу *руде бакра и концентрата* (125 мил. долара); на трећем месту је извоз *нових спољних гума за аутомобиле,* са 57 мил. долара*;* следиизвоз *препарата (прање и чишћење), за малопродају,* са 46 мил. долара; последње место припада извозу *делова и прибор за моторна возила,* са 40 мил. долара.Листа првих 5 производа у **увозу** показује да је *сирова нафта* (187 мил. долара) наш први увозни производ; други по значају је увоз *природног гаса* (73 мил. долара); на трећем месту листе је увоз *лекова за малопродају* (64 мил. долара); следи увоз *осталих електричних проводника, за напон ≤1000V* (32 мил. долара); последње место заузима увоз *телефона за мрежу станица,* са такође, 32 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |